**4. számú melléklet**

**Tanulmányok alatti vizsgák**

**részei és értékelése**

Jelen dokumentum a pedagógiai program mellékletekét képezi. A szabályzat létrehozását "*A nevelési-oktatási intézmények működéséről és a köznevelési intézmények névhasználatáról"* szóló 20/2012. (VIII. 31.) EMMI rendelet írja elő.

Jelen dokumentumban nem rögzített részleteket a fenti jogszabály tartalmazza.

# Általános fogalmak

## Tanulmányok alatti vizsgák fogalma

Az **osztályozóvizsgá**t, a **különbözeti vizsgá**t a **pótló vizsgá**t és a **javítóvizsgá**t együtt **tanulmányok alatti vizsgáknak** nevezzük.

## Osztályozó vizsga fogalma

Az intézményvezető engedélyével szervezett vizsga

* **a kötelező tanórai foglalkozásokon való részvétel alól felmentett tanulók** számára;
* egy vagy több tantárgy tanulmányi követelményének egy tanévben vagy **az előírtnál rövidebb idő alatt teljesítő tanuló** számára;
* a jogszabályban meghatározott feltételek teljesülése esetén **a megengedettnél többet hiányzó tanulóknak** szervezett vizsga, melynek célja a félévi illetve év végi osztályzat megszerzése egy adott tantárgyból.

## Pótló vizsga fogalma

Ha **a vizsgázó fel nem róható okból elkésik, távol marad egy tanulmányok alatti vizsgáról**, vagy a megkezdett vizsgáról engedéllyel eltávozik, mielőtt a válaszadást befejezné, akkor a tárgyból pótló vizsgát tehet. A vizsgázónak fel nem róható ok minden olyan, a vizsgán való részvételt gátló esemény, körülmény, amelynek bekövetkezése nem vezethető vissza a vizsgázó szándékos vagy gondatlan magatartására.

## Javítóvizsga fogalma

Azon tanulónak szervezett vizsga, aki **a tanév végére nem teljesíti az elégséges szintet egy adott tantárgyból** vagy elégtelen osztályzatot kap osztályozó vagy pótló vizsgán illetve ha az osztályozó vagy a különbözeti vizsgáról **számára felróható okból elkésik**, távol marad, vagy a vizsgáról engedély nélkül távozik. A tanév vége előtt megszervezett vizsga sikeres teljesítése a felsőbb évfolyamba lépés feltétele.

## Különbözeti vizsga fogalma

A különbözeti vizsga célja annak megállapítása, hogy - iskola vagy képzési forma/szint váltása esetén - **a tanuló rendelkezik-e a tanulmányok folytatásához szükséges ismeretekkel**.

Az iskolaváltáskor előírt különbözeti vizsgák elvárásrendszerét az intézményvezető – a vizsga engedélyezésekor – határozatba foglalja.

# Vizsgaidőszakok

Az intézmény három időszakot biztosít a tanulmányok alatti vizsgák lebonyolítására: augusztus, január és április folyamán. A jelentkezés időpontját az aktuális tanév rendje rögzíti.

 A vizsgára történő jelentkezés írásban történik, kiskorú tanuló esetén a szülő aláírásával.

A fentiektől eltérő időpontoktól eltérő időpontokban az iskola igazgatójának engedélyével szervezhetőek tanulmányok alatti vizsgák.

A vizsgák pontos időpontjáról a jelentkezési határidőt követő 15 napon belül írásos értesítést kapnak a jelentkező diákok.

# Vizsgakövetelmények

A tanulmányok alatti vizsgák tartalmi követelményeit az adott képzési formára és évfolyamra az iskola *Pedagógiai Program*jának *Helyi tanterv* fejezete tartalmazza.

A *Helyi tanterv* megtalálható az iskola hivatalos honlapján (www.zrinyinyh.hu) a Dokumentumok menü *Pedagógiai Program* almenüjében.

# Vizsgaleírások

**4.1.** Általános szabály szerint – a külön említett tantárgyak kivételével – a vizsga írásbeli és szóbeli részből áll. Általános számítási elv:

|  |  |  |
| --- | --- | --- |
|  | **Írásbeli** | **Szóbeli** |
| **Időtartam** | 60 perc | 15 perc |
| **Aránya**  | 60% | 40% |

**4.2. Etika**

A vizsga előtt 2 hónappal megadott témák egyikéből a tanuló egy 5000-7000 karakteres esszét/tanulmányt készít, amit a vizsga előtt 2 héttel lead.

A szóbeli vizsgáig a szaktanár értékeli a munkát, s annak eredménye a szóbeli vizsgarészben 50%-os súllyal kerül beszámításra.

A szóbeli vizsgán az előzetesen beadott munkával kapcsolatos kérdésekre kell a vizsgázónak válaszolnia.

**4.3. Életvitel**

Az életvitel című tantárgy egy 60 perces írásban megoldott gyakorlati feladatból áll

(R. 65. §. 2. bekezdés).

**5. A vizsgák értékelésének általános irányelvei**

* Osztályozó és pótló vizsga esetén:

|  |  |
| --- | --- |
| **Osztályzat** | **%-os határok** |
| jeles (5) | 80%-100% |
| jó (4) | 60% - 79% |
| közepes (3) | 40% - 59% |
| elégséges (2) | 25% - 39% |
| elégtelen (1) | 0% - 24% |

* Javító vizsga esetén:

|  |  |
| --- | --- |
| **Osztályzat** | **%-os határok** |
| közepes (3) | 65% -tól |
| elégséges (2) | 40% - 64% |
| elégtelen (1) | 0% - 39% |

* Különbözeti vizsga esetén:

|  |  |
| --- | --- |
|  | **%-os határok** |
| engedélyezhető váltás | 40%-tól |
| nem engedélyezhető váltás | 0% - 39% |

### ****6. Az írásbeli vizsgák szervezése, lebonyolítása:****

* A vizsgák feladatai az iskola pedagógiai programjában rögzített, adott évfolyamra meghatározott tankönyv/ munkafüzet feladataira és követelményeire épülnek.
* A vizsga reggel 8 óra előtt nem kezdhető, legfeljebb 17 óráig tarthat.
* Az írásbeli vizsgákat az érettségi szabályainak megfelelően kell megszervezni.
* A feladatlapot az iskola pecsétjével el kell látni, fel kell tüntetni a tantárgy megnevezését, a tanuló nevét, a dátumot.
* A feladatlap megoldásának ideje 60 perc tantárgyanként.
* Egy vizsgázó egy nap legfeljebb 3 írásbeli vizsgát tehet. A vizsgák között pihenőidőt kell biztosítani (legalább 10, legfeljebb 30 perc)
* Íróeszközről a vizsgázó gondoskodik.
* SNI-s, BTMN-s vizsgázó számára az írásbeli feladatok megválaszolására rendelkezésre álló időt legfeljebb 30 perccel meg kell növelni. SNI-s, BTMN-s vizsgázó írásbeli vizsga helyett szóbeli vizsgát tehet az intézményvezető határozata alapján. SNI-s, BTMN-s vizsgázó a szóbeli vizsgát írásban teheti le az intézményvezető határozata alapján.

### ****7. A szóbeli vizsga általános szabályai****

* Egy napon a vizsgázónak legfeljebb 3 szóbeli vizsga szervezhető.
* A vizsgázónak a vizsga előtt legalább 10 perccel meg kell jelennie. · A vizsgateremben egyidejűleg 1 vizsgázó tartózkodhat.
* A vizsgázó tételt húz.
* A szóbeli vizsgához szükséges segédeszközökről a vizsgáztató tanár gondoskodik.
* A felkészülési idő az érettségi szabályainak megfelelően 30 perc, nyelvi tárgyakból nincs.
* A vizsgázó segítség nélkül, önállóan felel. A feleltetés időtartama nem lehet 15 percnél több.
* A vizsgabizottság tagjai kérdéseket tehetnek fel a tétellel kapcsolatban a vizsgázónak.
* Ha vizsgázó a tétellel kapcsolatban teljes tájékozatlanságot árul el, az elnök egy alkalommal póttételt húzathat.
* Két tantárgy között legalább 15 perc pihenőidőt kell biztosítani.
* Ha a vizsgázónak engedélyezték, hogy írásbeli vizsga helyett szóbeli vizsgát tegyen, két vizsgatételt kell húznia.

AZ OSZTÁLYOZÓ VIZSGÁN SZERZETT JEGY NEM JAVÍTHATÓ.